stanford-oval/wikipedia huggingface dataset:
Rappiolla

| ”Rappiolla” Hassisen kone |
| --- | --- | --- |

Singlen tiedot
 Albumilta: Täältä tullaan Venäjä
 Äänitetty : kesäkuu 1980, MSL-studio
 Julkaistu: 1980
 Tuottaja(t): Pantse Syrjä
 Tyylilaji: suomirock, punk
 Kesto: 03.03
 Levy-yhtiö: Poko Rekords
Listasijoitukset
  1. (jukebox-lista)
Hassisen koneen muut singlet
| ”Hassisen kone” 1980 | ”Rappiolla” 1980 | ”Jurot nuorisojulkkikset” 1981 |
"Rappiolla" on syksyllä 1980 ilmestynyt Hassisen koneen toinen single. Kyseessä on yhtyeen esikoisalbumin Täältä tullaan Venäjä avauskappale, joka äänitettiin Lempäälässä sijaitsevalla Mika Sundqvistin MSL-studiolla kesäkuussa 1980. Sen tuottajana toimi Pantse Syrjä. Single julkaistiin ilman kuvakantta. Kappale nousi jukeboxlistan ensimmäiselle sijalle.
Kappale aiheutti vuotta myöhemmin pienimuotoisen kohun, kun Yleisradion toimittaja Maija Dahlgren paheksui sen sanoitusta radio-ohjelmassaan. Hän siteerasi ilmeisesti tarkoituksella vain laulun ironista alkuosaa, mutta jätti sen kertosäkeen kokonaan huomiotta.
Muusikot

Ismo Alanko – laulu, kitara
Reijo Heiskanen – kitara
Jussi Kinnunen – basso
Harri Kinnunen – rummut
Kappaleet

Rappiolla – 3.03
Kulkurin iltakalja – 2.40
Ray Tomlinson

Tomlinson vuonna 2004.
Raymond Samuel ”Ray” Tomlinson (23. huhtikuuta 1941 Amsterdam, New York – 5. maaliskuuta 2016 Lincoln, Massachusetts) oli yhdysvaltalainen ohjelmoija.
Tomlinsonia pidetään yleisesti sähköpostin keksijänä: hän kehitti internetin edeltäjä ARPANETille sähköpostiohjelman vuonna 1971. Hän lähetti maailmanhistorian ensimmäisen sähköpostiviestin – itselleen. Tomlinson keksi myös sittemmin vakiintunen tavan erottaa sähköpostiosoitteessa vastaanottajan nimi ja palveluntarjoajan nimi @-merkillä. Tomlinson kuoli 74-vuotiaana 5. maaliskuuta 2016.
Punch-Out!!

| Punch-Out!! |
| --- | --- |
Julkaisija:  Nintendo
Lajityyppi:  urheilupeli
Ensijulkaisu:  Punch-Out!! (1984)
Viimeisin julkaisu:  Punch-Out!! (2009)
Aiheesta muualla
MobyGames
Lisää peliartikkeleitaVideopelien teemasivulla
Punch Out!! on Nintendon kehittämä nyrkkeilyaiheinen urheilupelisarja, jonka ensimmäiset osat Punch-Out!! ja Super Punch-Out!! julkaistiin vuonna 1984 kolikkopelinä. Pelisarjan seuraavat osat julkaistiin NES:ille nimellä Mike Tyson’s Punch-Out!! vuonna 1987 ja SNES:ille nimellä Super Punch-Out!! vuonna 1994.  Uusin peli on Punch-Out!! Wiille, joka julkaistiin 2009. Pelissä ohjataan aloittelevaa nyrkkeilijää Maailman videonyrkkeilyseuran (World Video Boxing Association) turnauksessa.
Pelin kulku

Pelaaminen tapahtuu ohjaamalla nyrkkeilijää kehässä, voittamalla vastustajan pääsee ottelemaan vaikeampaa nyrkkeilijää vastaan. Pelihahmo osaa lyödä suoran ja koukun vasemmalla ja oikealla kädellä, suojata ja väistää iskuja. Uudemmista kamppailupeleistä poiketen pelihahmoa ei voi kävelyttää pitkin kehää, vaan ottelijat kamppailevat naamatusten samoissa asemissa koko ottelun ajan.
Vastuksien taidot kasvavat pelin myötä hyvin helposta erittäin vaikeaan. Vaikeimmat vastustajat antavat hyvin vähän vinkkejä tulevista iskuista ja pelaajalta vaaditaan nopeita refleksejä selviytyäkseen heistä.
Punch-Out!!

Ensimmäinen Punch-Out!! -peli pysyi suosittuna videopelihalleissa läpi 80-luvun. Uudentyyppinen pelinkulku ja kommentteja äänen ja puhekuplan avulla heittelevät vastustajat olivat tekijöitä menestyksen takana. Pelaaja kohtaa kuusi vastustajaa, jotka saa vastaansa uudelleen vaikeampina versioina voitettuaan viimeisen vastuksen, Mr. Sandmanin.
Super Punch-Out!!

Ensimmäisen Punch-Out!! -pelin rinnakkaisversio sisältää viisi uutta vastustajaa. Pelin vaikein vastus on Super Macho Man, joka esiintyy myös myöhemmissä NES- ja SNES-versioissa.
Mike Tyson's Punch-Out!! (NES)

Punch-Out!! -pelin NES-porttaus vuodelta 1987. Little Mac -niminen, aloitteleva nyrkkeilijä kamppailee tiensä läpi neljän ottelusarjan, joissa hän kohtaa yhteensä 14 vastustajaa. Erotuomarina toimii Mario. Pelistä tehtiin vuonna 1990 uusi versio (pelkällä Punch-Out!! -nimellä), jossa ei ole mitään muuta eroa kuin viimeisen vastustajan Mike Tysonin tilalla on Mr. Dream. Tämä ottelee täysin samalla tavalla kuin Mike Tyson, mutta on vain erinäköinen hahmo.
Super Punch-Out!! (SNES)

SNES-pelin tapahtumat sijoittuvat NES-version jälkeen. Nimetön, aloitteleva nyrkkeilijä kohtaa uusia ja vanhoista peleistä tuttuja vastustajia neljässä ottelusarjassa. Vastuksia on yhteensä 16 kappaletta. Maailmanmestarina toimii aiemmista peleistä tuttu Super Macho Man, mutta pelin vaikein vastus on Maailman videonyrkkeilyseuran ulkopuolella otteleva Nick Bruiser.
Doc Louis's Punch-Out!!

Doc Louis's Punch-Out!! on vuonna 2009 Wiille julkaistu sarjan peli.
Punch-Out!! (Wii)

Sarjan uusin peli julkaistiin vuonna 2009 Wiille ja Wii U:lle. Little Macin vastustajina on vanhoja hahmoja NES- ja SNES peleistä, sekä kolme uutta hahmoa. Pelissä on myös ura- ja moninpelimoodi. Päävastustaja on suosittu Donkey Kong.
Aiheesta muualla

Viralliset kotisivut (Arkistoitu – Internet Archive) (englanniksi)
Super Punch-Out!! SNES:n kotisivu (japaniksi)
Pelisarja MobyGamesissä (englanniksi)
Rauno Ruuhijärvi

Rauno Vesa Ruuhijärvi (4. syyskuuta 1930 Hankasalmi – 18. kesäkuuta 2022 Vantaa) oli suomalainen kasvitieteen apulaisprofessori ja luonnonsuojelija. Hän opetti Helsingin yliopistossa kasviekologiaa ja ympäristönsuojelua vuosina 1963–1994. Ruuhijärvi toimi Lammin biologisen aseman esimiehenä yli 30 vuoden ajan.
Ruuhijärvi valittiin Suomen luonnonsuojeluliiton puheenjohtajaksi vuonna 1978, ja hän jatkoi tehtävässä kahdentoista vuoden ajan.
Ruuhijärvi osallistui useisiin valtion korkeakoulutuksen suunnittelu- ja opintouudistuskomiteoihin ja hänellä oli lukuisia tehtäviä tiede- ja muissa yhteisöissä. Hän on julkaissut yli 100 teosta Pohjois-Suomen soista, kasviekologiasta ja luonnonsuojelusta. Vuonna 1991 hän sai professorin arvonimen ja vuonna 1989 hänelle myönnettiin Joensuun yliopiston kunniatohtorin arvo. Vuonna 1993 hänet nimitettiin Suomen Tiedeakatemian jäseneksi. Ruuhijärvi sai Alfred Kordelinin säätiön tunnustuspalkinnon vuonna 1994 ja Suomen Kulttuurirahaston tunnustuspalkinnon vuonna 2007.
Aiheesta muualla

Sitaatteja aiheesta Rauno Ruuhijärvi Wikisitaateissa
Ruuhijärvi, Rauno hakuteoksessa Uppslagsverket Finland (2012). (ruotsiksi)
Suomies Rauno Ruuhijärvi  2016. Yle Areena. Viitattu 27.7.2022.
Rauno Ruuhijärven muistokirjoitus Helsingin Sanomissa
Rehabilitointi

Rehabilitointi tarkoittaa Neuvostoliitosta puhuttaessa Neuvostoliitossa ja Venäjällä syyttömästi teloitettujen tai tuomittujen maineen palauttamista. Rehabilitointi alkoi Josif Stalinin kuoltua.[lähde? ]
Rehabilitointia on tapahtunut monissa asioissa myös muissa maissa. Esimerkiksi vuonna 2017 Saksassa rehabilitoitiin homoudesta vanhan lain pykälän 175 perusteella vuosina 1949–1994 tuomitut miehet, ja heille maksettiin 1 500 euron korvaus jokaiselta alkavalta vankilavuodelta.
Sanalla ”rehabilitointi” tarkoitetaan jonkun palauttamista entiseen oikeusasemaansa tai arvoonsa tai jonkin rikosoikeudellisen seuraamuksen kumoamista. Lääketieteessä sana tarkoittaa kuntoutusta.
Ramla

| Ramla רַמְלָה‬ |
| --- | --- |

 vaakuna
 Ramla
 Koordinaatit: 31°56′N, 34°52′E 
Valtio:  Israel
Hallintoalue:  Keski-Israel
Perustettu:  716
Hallinto:  
 – Pormestari:  Michael Vidal
Väkiluku (2018):  75 538
 
 www.ramla.muni.il 
Infobox OKVirheellinen NIMI-arvo: 
Ramla (hepr. רַמְלָה‎, arab. الرملة‎, ar-Ramlah), joka tunnetaan myös nimillä Ramle, Ramlah, Remle ja historiallisesti joskus Rama, on kaupunki Israelissa Keski-Israelin hallintoalueella. Kaupunki perustettiin umaijadien valtakaudella vuonna 716. Vuoden 2018 lopussa sen asukasluku oli 75 538. Ramlan asukkaiden valtaosa on juutalaisia, mutta kaupungissa on myös merkittävä arabivähemmistö, johon kuuluu muslimeja ja kristittyjä.
Maantiede

Ramla sijaitsee Rehovotin ja Lodin kaupunkien välissä noin 25 kilometriä Jerusalemista luoteeseen. Kaupungin alue on rannikkotasankoa.
Historia

Nykyisen Ramlan perusti umaijadikalifi Walid I:n veli Sulayman ibn Abd al-Malik vuonna 716. Ramla tarkoittaa arabiaksi hiekkaa ja nimi viittaa hiekkaiseen alueeseen, jolle kaupunki rakennettiin. Myöhemmin kalifiksi noussut Sulayman toimi tuolloin Palestiinan kuvernöörinä ja hän siirsi alueen hallinnollisen keskuksen Ramlaan Lodista (Ludd). Lodin asukkaat siirrettiin Ramlaan ja Lod raunioitui. Ramla linnoitettiin ja Sulayman aloitti useiden rakennusten, kuten moskeijan ja vettä kaupunkiin tuovan kanaalin rakentamisen. Yaqubi kuvaili kaupungin väestön koostuvan arabeista ja persialaisista. Muslimien lisäksi kaupungissa asui Lodista saapuneita kristittyjä, sekä samarialaisia ja juutalaisia. Kristityt pyhiinvaeltajat länsimaista tunsivat kaupungin aluksi nimellä Ramula ja ristiretkeläiset tekivät siitä 	hiippakunnan. 1100-luvulla ristiretkeläiset rakennuttivat kirkon, joka on nykyisin Djami 'al-Kabirin moskeija kaupungin itäosassa. Noin kolmannes kaupungista tuhoutui maanjäristyksessä vuonna 1033 ja Saladin tuhosi sen vuonna 1187 estääkseen ristiretkeläisiä valtaamasta sitä uudelleen. Kaupunki elpyi 1300-luvulla, mutta taantui jälleen osmanien valtakaudella. Napoléon käytti kaupunkia tukikohtanaan sotaretkellään Palestiinassa vuonna 1798.
Vuonna 1890 Ramlan asukasluku oli 9 611 ja heidän valtaosansa oli muslimeja. Kaupungissa oli myös merkittävä kristitty vähemmistö ja pieni juutalainen vähemmistö. Juutalaiset muuttivat pois Palestiinan levottomuuksien aikana vuonna 1936. Suuri osa kaupungin muista asukkaista pakeni Israelin itsenäisyyssodan aikana vuonna 1948. Kaupungissa käytiin taisteluja israelilaisten ja Jordanian arabilegioonan välillä. Saman vuoden marraskuussa kaupungin asukasluku oli vain 1 547. Kaupunkiin alkoi muuttaa suuria määriä juutalaisia siirtolaisia ja vuonna 1961 sen asukasluku oli jo 20 548. Asukasluvun kasvun myötä myös kaupungin rakennettu alue kasvoi huomattavasti. Toisen intifadan aikana vuonna 2000 paikallisia synagogia sytytettiin tuleen ja vastaavasti kaupungin moskeija yritettiin polttaa.
Talous

Ramlan talouden kulmakivi on teollisuus. Teollisuus on hyötynyt kaupungin sijainnista suurten liikenneväylien varrella, minkä lisäksi lähellä on Ashdodin satama. Ramlan teollisuustuotteisiin lukeutuvat esimerkiksi sementti, moottorit, säilykkeet ja puutarvikkeet. Kaupungin asukkaiden ansiot ovat kuitenkin olleet alhaisemmat, kuin Israelissa keskimäärin.
Väestö

Vuoden 2018 lopussa Ramlan asukasluku oli 75 538. Vuonna 2002 kaupungin asukasluku oli 62 800 ja heistä 80,5 % oli juutalaisia, 15,4 % muslimeja ja 4 % kristittyjä. Suuri osa kaupungin juutalaisista on maahanmuuttajia entisen Neuvostoliiton alueelta. Arabit ovat keskittyneet etenkin Ramlan vanhaankaupunkiin, joka on saanut lempinimen Ghetto.
Aiheesta muualla

Kuvia tai muita tiedostoja aiheesta Ramla Wikimedia Commonsissa
Ramlaa piirroksessa vuodelta 1487.
Rehab

Rehab voi tarkoittaa esimerkiksi:
Rehab (yhtye), yhdysvaltalainen rockyhtye
Rehab, Quiet Riotin albumi vuodelta 2006
Rehab, Lecraen albumi vuodelta 2010
Rehab, Eskimo Callboyn albumi vuodelta 2019
The Rehab, Young Buckin albumi vuodelta 2010
"Rehab", Amy Winehousen kappale vuodelta 2006
"Rehab", Rihannan kappale vuodelta 2007
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rehab”, voi hakea sivunnimihaulla, laajalla sivunnimihaulla tai tekstihaulla.
Päämaja (elokuva)

| Päämaja |
| --- | --- |

Ohjaaja:  Matti Kassila
Käsikirjoittaja:  Matti Kassila   Risto Juhani
Perustuu:  Ilmari Turjan näytelmään Päämajassa (1966)
Tuottaja:  Risto Orko   Pentti Helanne
Säveltäjä:  Jaakko Salo
Kuvaaja:  Esko Nevalainen
Leikkaaja:  Pentti Ojala
Lavastaja:  Risto Juhani
Pääosat:   Joel Rinne  Jussi Jurkka  Tamara Lund  Kapo Manto 
Valmistustiedot
Valmistusmaa:  Suomi
Tuotantoyhtiö:  Filmi-Jatta   Suomi-Filmi
Ensi-ilta:   1970-11-066. marraskuuta 1970  
Kesto:  88 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Päämaja on Matti Kassilan ohjaama sotahistoriallinen elokuva vuodelta 1970. Se perustuu Ilmari Turjan näytelmään Päämajassa (1966) ja kuvaa Suomen armeijan päämajan tunnelmia Mikkelissä kesällä 1944 Kannaksen läpimurron aikaan.
Joel Rinne tekee tässä elokuvassa Mannerheimina viimeisen elokuvaroolinsa. Jussi Jurkka näyttelee päämajoitusmestari A. F. Airoa, jonka rooliin kaavailtiin ensin näyttelijä Olavi Ahosta. Jurkka sai roolisuorituksestaan parhaan miesnäyttelijän Jussin. Mukana on myös paljon Turun kaupunginteatterin näyttelijöitä, muun muassa eversti Markovillan esittäjä Kapo Manto, toimittajan esittäjä Matti Pihlaja ja Jarmo Alonen, kapteeni Hinderin esittäjä. Tamara Lund on lotan roolissa.
Juoni

Marsalkka Mannerheim on viettämässä 77-vuotispäiviään, eikä kukaan usko Neuvostoliiton suurhyökkäykseen lukuun ottamatta kenraalimajuri Airoa, joka hankkii lisätäydennyksiä Kannakselle. Mukaan on liitetty lotan ja eversti Markovillan rakkaustarina.
Tuotanto

Ohjaaja Kassilalla ja pääosan Rinteellä oli paljon näkemyseroja Marskin osuudesta.
Aiheesta muualla

Päämaja (elokuva) Elonet., katsottavissa kokonaan.
Ranskan ympäriajo 1903

Vuoden 1903 Ranskan ympäriajo oli ensimmäinen järjestetty Ranskan ympäriajo. Kilpailun organisoi nykyisen urheilusanomalehden l'Équipen edeltäjä L'Auto.
Toimittaja Géo Lefèvre innostui Tour de France par Deux Enfants-romaanista, jossa kaksi poikaa matkaa ympäri Ranskaa. Lefèvfre ehdotti kilpailun järjestämistä Henri Desgrangelle ja he keskustelivat asiasta 20. marraskuuta 1902 lounaalla pariisilaisessa kahvilassa Café de Madridissa. Joidenkin lähteiden mukaan kahvila, joka on vaihtanut nimeään useasti, tunnettiin tuolloin nimellä Taverne Zimmer. Kilpailu julkistettiin vuoden 1903 tammikuussa ja sanomalehti järjesti kilpailun edistääkseen levikkiään. Myös muut sanomalehdet olivat käyttäneet samaa menetelmää myynninedistämisessään.
Vuoden 1903 ympäriajo alkoi 1. heinäkuuta Montgeronista Pariisin lähettyviltä ja päättyi Pariisiin 19. heinäkuuta. Kilpailu koostui 6 etapista ja sen kokonaismatka oli 2428 km. Etapit olivat pitkiä. Pisin oli 471 km etappi Nantesista Pariisiin. Lyhin etappi oli pituudeltaan 268 km. 60 kilpailijaa aloitti urakan ja heistä 21 selvisi maaliin. Voittaja sai palkinnoksi 3000 frangia (nykyrahassa noin 26 000 euroa).
Kilpailun johtajana, tuomarina ja ajanottajana toimi Géo Lefevre. Henri Desgrange toimi kilpailun pääjohtajana, vaikka hän ei seurannut kilpailua paikan päällä.
Kilpailussa ei ollut mukana joukkueita vaan kaikki kilpailijat edustivat itseään. Ajajat maksoivat osallistumismaksuna 10 frangia (nykyrahassa noin 87 euroa).
Toisin kuin nykyään, kilpailija joka keskeytti etapin sai jatkaa kilpailua seuraavalla etapilla. Häntä ei kuitenkaan tämän jälkeen enää huomioitu kokonaiskilpailun tuloksissa. Näin kävi Hippolyte Aucouturierille, joka keskeytti ensimmäisellä etapilla, mutta jatkoi kilpailua ja voitti toisen ja kolmannen etapin. Neljännen etapin voittaja Charles Laeser ei tullut maaliin kolmannella etapilla.
Maurice Garin voitti kilpailun ajalla 94 tuntia 33 minuuttia 14 sekuntia. Lucien Pothier oli toinen 2 tuntia 49 minuuttia ja 21 sekuntia Garinin jälkeen. Fernard Augereau oli kolmas häviten voittajalle 4 tuntia 29 minuuttia ja 24 sekuntia. Viimeinen maaliintulija oli Arsène Millocheau, joka hävisi Garinille 64 tuntia 57 minuuttia ja 8 sekuntia.
| Etappi | Reitti | Pituus (km) | Voittaja | Kilpailun johtaja |
| --- | --- | --- | --- | --- |
| 1 | Montgeron - Lyon | 467 | Maurice Garin  Ranska | Maurice Garin  Ranska |
| 2 | Lyon - Marseille | 374 | Hippolyte Aucouturier  Ranska | Maurice Garin  Ranska |
| 3 | Marseille - Toulouse | 423 | Hippolyte Aucouturier  Ranska | Maurice Garin  Ranska |
| 4 | Toulouse - Bordeaux | 268 | Charles Laeser  Sveitsi | Maurice Garin  Ranska |
| 5 | Bordeaux - Nantes | 425 | Maurice Garin  Ranska | Maurice Garin  Ranska |
| 6 | Nantes - Pariisi | 471 | Maurice Garin  Ranska | Maurice Garin  Ranska |
Käännös suomeksi
Ranskan Grand Prix 2001

|  Ranskan Grand Prix 2001  |
| --- | --- |
 10. osakilpailu 17 osakilpailusta kaudella 2001. 

Päivämäärä:  1. heinäkuuta 2001
Sijainti:  Circuit de Nevers Magny-Cours, Magny-Cours, Ranska
Ratatyyppi:  Moottorirata
Radan pituus:  4 251 km
Kilpailun pituus:  72 kierrosta, 306,072 km
Sää:   Aurinkoinen
Paalupaikka
Kuljettaja:   Ralf Schumacher   (Williams-BMW)
Paaluaika:  1.12,989
Palkintokoroke
Voittaja:   Michael Schumacher   (Ferrari)
Toinen:   Ralf Schumacher   (Williams-BMW)
Kolmas:   Rubens Barrichello   (Ferrari)
Nopein kierros
Kuljettaja:   David Coulthard   (McLaren)
Kierrosaika:  1.16,088 (kierroksella 53)
Ranskan Grand Prix 2001 oli Formula 1 -kauden 10. osakilpailu, joka ajettiin 1. heinäkuuta 2001 Circuit de Nevers Magny-Coursilla Ranskassa. Kilpailun voitti Ferrarilla ajanut Michael Schumacher, jolle voitto oli kauden kuudes ja uran 50:s. Kilpailun nopeimman kierroksen ajoi David Coulthard – 1.16,088 (kierroksella 53).
Ralf Schumacher saavutti ensimmäisen paalupaikkansa ajalla 1.12,989.
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Ralf Schumacher | Williams-BMW | 1:12.989 |  |
| 2 | 1 |  Michael Schumacher | Ferrari | 1:12.999 | +0.010 |
| 3 | 4 |  David Coulthard | McLaren-Mercedes | 1:13.186 | +0.197 |
| 4 | 3 |  Mika Häkkinen | McLaren-Mercedes | 1:13.268 | +0.279 |
| 5 | 12 |  Jarno Trulli | Jordan-Honda | 1:13.310 | +0.321 |
| 6 | 6 |  Juan Pablo Montoya | Williams-BMW | 1:13.625 | +0.636 |
| 7 | 11 |  Heinz-Harald Frentzen | Jordan-Honda | 1:13.815 | +0.826 |
| 8 | 2 |  Rubens Barrichello | Ferrari | 1:13.867 | +0.878 |
| 9 | 16 |  Nick Heidfeld | Sauber-Petronas | 1:14.095 | +1.106 |
| 10 | 10 |  Jacques Villeneuve | BAR-Honda | 1:14.096 | +1.107 |
| 11 | 9 |  Olivier Panis | BAR-Honda | 1:14.181 | +1.192 |
| 12 | 18 |  Eddie Irvine | Jaguar-Cosworth | 1:14.441 | +1.452 |
| 13 | 17 |  Kimi Räikkönen | Sauber-Petronas | 1:14.536 | +1.547 |
| 14 | 19 |  Pedro de la Rosa | Jaguar-Cosworth | 1:15.020 | +2.031 |
| 15 | 23 |  Luciano Burti | Prost-Acer | 1:15.072 | +2.083 |
| 16 | 7 |  Giancarlo Fisichella | Benetton-Renault | 1:15.220 | +2.231 |
| 17 | 8 |  Jenson Button | Benetton-Renault | 1:15.420 | +2.431 |
| 18 | 14 |  Jos Verstappen | Arrows-Asiatech | 1:15.707 | +2.718 |
| 19 | 22 |  Jean Alesi | Prost-Acer | 1:15.774 | +2.785 |
| 20 | 15 |  Enrique Bernoldi | Arrows-Asiatech | 1:15.828 | +2.839 |
| 21 | 21 |  Fernando Alonso | Minardi-European | 1:16.039 | +3.050 |
| 22 | 20 |  Tarso Marques | Minardi-European | 1:16.500 | +3.511 |
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Michael Schumacher | Ferrari | 72 | 1.33.35,636 | 2 | 10 |
| 2. | 5 |  Ralf Schumacher | Williams-BMW | 72 | + 10,399 | 1 | 6 |
| 3. | 2 |  Rubens Barrichello | Ferrari | 72 | + 16,381 | 8 | 4 |
| 4. | 4 |  David Coulthard | McLaren-Mercedes | 72 | + 17,106 | 3 | 3 |
| 5. | 12 |  Jarno Trulli | Jordan-Honda | 72 | + 1.08,285 | 5 | 2 |
| 6. | 16 |  Nick Heidfeld | Sauber-Petronas | 71 | + 1 krs. | 9 | 1 |
| 7. | 17 |  Kimi Räikkönen | Sauber-Petronas | 71 | + 1 krs. | 13 |   |
| 8. | 11 |  Heinz-Harald Frentzen | Jordan-Honda | 71 | + 1 krs. | 7 |   |
| 9. | 9 |  Olivier Panis | BAR-Honda | 71 | + 1 krs. | 11 |   |
| 10. | 23 |  Luciano Burti | Prost-Acer | 71 | + 1 krs. | 15 |   |
| 11. | 7 |  Giancarlo Fisichella | Benetton-Renault | 71 | + 1 krs. | 16 |   |
| 12. | 22 |  Jean Alesi | Prost-Acer | 70 | + 2 krs. | 19 |   |
| 13. | 14 |  Jos Verstappen | Arrows-Asiatech | 70 | + 2 krs. | 18 |   |
| 14. | 19 |  Pedro de la Rosa | Jaguar-Cosworth | 70 | + 2 krs. | 14 |   |
| 15. | 20 |  Tarso Marques | Minardi-European | 69 | + 3 krs. | 22 |   |
| 16. | 8 |  Jenson Button | Benetton-Renault | 68 | Polttoaineenpaine | 17 |   |
| 17. | 21 |  Fernando Alonso | Minardi-European | 65 | Moottori | 21 |   |
| Kesk. | 18 |  Eddie Irvine | Jaguar-Cosworth | 54 | Moottori | 12 |   |
| Kesk. | 6 |  Juan Pablo Montoya | Williams-BMW | 52 | Moottori | 6 |   |
| Kesk. | 15 |  Enrique Bernoldi | Arrows-Asiatech | 17 | Moottori | 20 |   |
| Kesk. | 10 |  Jacques Villeneuve | BAR-Honda | 5 | Moottori | 10 |   |
| DNS | 3 |  Mika Häkkinen | McLaren-Mercedes | 0 | Vaihdelaatikko | 4 |   |
Muuta

Mika Häkkinen keskeytti jo ennen lämmittelykierrosta.
Bridgestonen 50:s voitto.
Kimi Räikkönen kolaroi harjoituksissa ja loukkasi selkänsä. Kolarista aiheutuneet selkävaivat hankaloittivat Räikkösen uraa myös myöhempinä vuosina - esimerkiksi vuonna 2013 hän joutui jäämään sivuun kauden kahdesta viimeisestä osakilpailusta selkäleikkauksen takia.
Rankin Inlet

| Rankin Inlet (Kangiqliniq) ᑲᖏᕿᓂᖅ |
| --- | --- |

 Rankin Inlet
 Koordinaatit: 62°48′35″N, 092°05′58″W 
Valtio:  Kanada
Territorio:  Nunavut
Alue:  Kivalliq
Hallinto:  
 – Hallinnon tyyppi:  Kunta
 – Pormestari:  Robert Janes
Pinta-ala:  
 – Kokonaispinta-ala:  20,24 km²
Väkiluku (2001):  2 177
 – Väestötiheys:  107,6 as./km²
 
 www.rankininlet.net 
Infobox OKVirheellinen NIMI-arvo: 
Rankin Inlet (inuktitutiksi Kangiqiniq ᑲᖏᕿᓂᖅ tai Kangirliniq ᑲᖏᖅᖠᓂᖅ, suom. syvä lahti) on inuitien asuttama kylä Kivalliqin alueella Nunavutissa, Kanadassa. Kylä sijaitsee Hudsoninlahden länsirannalla, ja on Kivalliqin alueen keskuspaikka. Vuoden 2001 väestönlaskennan mukaan kylän asukasluku oli 2 177, kun se vuonna 1996 oli 2 058. Kylän pinta-ala on 20,24 neliökilometriä.
Kaupungin perustivat 1957 Rankin Inletissä toimineen nikkeli- ja kuparikaivoksen omistajat. Kaivostoiminta jatkui aina vuoteen 1962. Kaivos oli ensimmäinen inuitien omistama ja johtama kaivos Kanadassa. Kaivoksen sulkemisen jälkeen on tehty useita tuloksettomia yrityksiä kehittää vaihtoehtoinen tulonlähde kaupunkilaisille. Kaupungissa on yritetty muun muassa sikojenkasvatusta, mutta sikala houkutteli kaupunkiin jääkarhuja. Myös sianliha maistui kalalle, sillä kalaruokavalmiste oli sikojen pääasiallinen ruoka.[lähde? ]
Kylässä on pieni Rankin Inletin lentoasema, joka on ainoa kulkuyhteys muualle maailmaan. Nunavutin territorion senaattori on ehdottanut miljardin dollarin tienrakennusprojektia, tarkoituksenaan rakennuttaa maantie Churchillistä Rankin Inletiin.
Rankin Inlet oli myös ehdokkaana Nunavutin territorion pääkaupungiksi, mutta vuoden 1995 äänestyksessä pääkaupungiksi valittiin Iqaluit.
Tunnettuja Rankin Inletistä kotoisin olevia henkilöitä on muun muassa National Hockey Leaguessa pelaava Jordin Tootoo.
Aiheesta muualla

Kuvia tai muita tiedostoja aiheesta Rankin Inlet Wikimedia Commonsissa
Rankin Inlet at the Territorial Government of Nunavut (PDF)
Raven Alexis

| Raven Alexis |
| --- | --- |
 Alexis vuonna 2011.
Henkilötiedot
Syntynyt: 28. tammikuuta 1987 Spokane, Washington
Kuollut: 23. maaliskuuta 2022 (35 vuotta) Las Vegas, Nevada
Kansalaisuus:   Yhdysvallat
Ammatti:  pornonäyttelijä
Muut tiedot
Aktiivisena:  2009-2011
Raven Alexis (28. tammikuuta 1987 – 23. maaliskuuta 2022) oli yhdysvaltalainen pornonäyttelijä. Hänen aktiivinen uransa oli vuosina 2009–2011.
Alexis väitti vuonna 2011 sairastavansa muun muassa aivoihin levinnyttä maksasyöpää. Hänen myöhempi väitteensä täydellisestä paranemisesta synnytti laajalle levinneitä huhuja, joiden mukaan koko syöpätarina oli keksitty.
Alexis kuoli 23. maaliskuuta 2022 Las Vegasissa ollessaan hoidettavana sairaalassa Crohnin taudin ja muiden vatsavaivojen vuoksi.
R. Madhavan

| R>  Madhavan |
| --- | --- |
 R. Madhavan vuonna 2016.
Henkilötiedot
Koko nimi:  Ranganathan Madhavan
Syntynyt: 1. kesäkuuta 1970 (ikä 54) Jamshedpur, Bihar, Intia
Ammatti:  näyttelijä, elokuvakäsikirjoittaja, elokuvatuottaja, televisiojuontaja
Puoliso:  Sarita Birje (vih. 1999)
Lapset:  1
Näyttelijä
Aktiivisena:  1994–
Aiheesta muualla
IMDb 
AllMovie
R. Madhavan (oik. Ranganathan Madhavan; s. 1. kesäkuuta 1970 Jamshedpur, Bihar, Intia) on intialainen näyttelijä, elokuvakäsikirjoittaja, elokuvatuottaja ja televisiojuontaja.
Yksityiselämä

Madhavan meni naimisiin Sarita Birjen kanssa vuonna 1999. Heidän poikansa syntyi elokuussa 2005.